Hierdie was beslis een van die akkommodasie-hoogtepunte van ons twee weke lange Kaapse besoek gewees. Dit is 'n wonderlike huisie midde in die wingerde en heerlik afgesonder. Die huisie beskik oor elke denkbare gerief en is pragtig gedekoreer. Die gerieflike stoep vanwaar ons rustig 'n glasie wyn kon geniet terwyl die Kaapse son ondergaan was voorwaar vir ons hemels gewees. Ek sal Vineyard House definitief aanbeveel en beslis weer daar tuisgaan as daar 'n geleentheid is.